Document ID: /roh_data/filtered/Billingualer_Corpus_interleaved-de-rm.jsonl.gz/279

This is a text translated from German to Rumantsch Grischun.
Kanton muss sparen: Lohnabzug beim Personal und kein Teuerungsausgleich

Die kantonalen Angestellten leisten im Jahr 2000 einen erheblichen Sparbeitrag, indem sie zwei unbezahlte Ferientage beziehen, die ihnen direkt vom Lohn abgezogen werden. Zudem wird ihnen keine Teuerung ausbezahlt.

Die Kantonsfinanzen präsentieren sich nicht gerade rosig. Der Grosse Rat hat daher in der Novembersession 1999 die Personalverordnung geändert und der Regierung die Möglichkeit gegeben, in finanziell angespannten Zeiten die jährliche Arbeitszeit um zwei Tage zu reduzieren und den Lohn entsprechend zu kürzen. Die Regierung hat die Einzelheiten dieser Sparmassnahme fürs Jahr 2000 wie folgt geregelt:

- Sie wird auf alle im Monatslohn Angestellten angewendet.

- Sie betrifft auch die Mitglieder der Regierung sowie die Präsidenten und Vizepräsidenten der kantonalen Gerichte.

- Lehrlinge und Praktikanten/innen sind von dieser Sparmassnahme ausgenommen.

- Die Lohnkürzung basiert auf dem monatlichen Grundgehalt inklusive Funktionszulagen.

- Auf den 13. Monatslohn wirkt sich die Lohnkürzung nicht aus.

- Kantonale Angestellte mit einem reduzierten Arbeitszeit-Menü können wählen, ob sie die zwei unbezahlten Urlaubstage beziehen wollen oder nicht.

- Die Lohnkürzung hat auf das pensionsversicherte Gehalt keinen Einfluss.

- Die zwei unbezahlten Urlaubstage werden dem Ferienguthaben 2000 hinzugefügt und können zeitlich frei bestimmt werden.

- In den kantonalen Schulen fallen die zwei unbezahlten Urlaubstage auf den 1. Mai und den 1. November 2000.

Durch die zwei angeordneten unbezahlten Ferientage werden die Löhne um 0.79 Prozent pro Monat gekürzt, womit Einsparungen von 2.2 Mio. Franken erzielt werden.

Gemäss den Vorgaben des Massnahmenplans Haushalts-Gleichgewicht dürfen ab 1999 zwei Prozent Teuerung nicht ausgeglichen werden. Anfang 1999 bestand keine Teuerung, bis Ende November 1999 machte sie 1.25 Prozent aus. Somit entfällt ein Teuerungsausgleich für das kantonale Personal und die Lehrpersonen der Volksschule auf Anfang 2000. Die Teuerung gilt bis zu einem Indexstand von 105.2 Punkten als ausgeglichen. Auf einen Teuerungsausgleich auf den Renten der kantonalen Pensionskasse und auf den Ruhegehältern der ehemaligen Regierungsräte wird ebenfalls verzichtet.

Abstimmungsvorlagen vom 12. März 2000

Am Sonntag, 12. März 2000 wird über folgende Vorlagen abgestimmt:

Bundesvorlagen

- Bundesbeschluss über die Reform der Justiz,

- Volksinitiative für Beschleunigung der direkten Demokratie (Behandlungsfristen für Volksinitiativen in Form eines ausgearbeiteten Entwurfs),

- Volksinitiative für eine gerechte Vertretung der Frauen in den Bundesbehörden (Initiative 3. März),

- Volksinitiative zum Schutz des Menschen vor Manipulationen in der Fortpflanzungs-Technologie (Initiative für menschenwürdige Fortplanzung FMF), und

- Volksinitiative für die Halbierung des motorisierten Strassenverkehrs zur Erhaltung und Verbesserung von Lebensräumen (Verkehrshalbierungs-Initiative).

Kantonsvorlagen

- Teilrevision der Verfassung für den Kanton Graubünden (Gerichtsreform), und

- Erlass des Gesetzes über die Änderung der Gerichtsorganisation.

Kulturbeiträge

An die Spielzeit 1999/2000 des Stadttheaters Chur, an die Teil-Instrumentierung der Jugendmusik Chur und an die Herausgabe des Almanacco Mesolcina-Calanca 2000 werden Beiträge im Gesamtbetrag von rund 147'000 Franken gesprochen.

Vernehmlassungen an den Bund

Die Regierung äussert sich zur geplanten Totalrevision der Eidg. Raumplanungsverordnung (RPV). Hinsichtlich des Bereichs "Konzepte und Sachpläne" wird mit Blick auf die Grossprojekte NEAT und Bahn 2000 ausgeführt, dass es wichtig sei, Verfahren zu finden, die einerseits die Strategien des Bundes umsetzen und andererseits die Anliegen der Kantone genügend beachten. Der Bund soll sich beim Erarbeiten von Konzepten und Sachplänen auf Vorhaben beschränken, die in seiner Kompetenz liegen.

Mit diversen Vorbehalten kann die Regierung der allgemeinen Stossrichtung im Bereich "Bauten und Anlagen ausserhalb der Bauzonen" zustimmen. Allerdings muss der Entwurf hinsichtlich Umfang, Vollzugstauglichkeit und Verständlichkeit gründlich überarbeitet werden. Zu wenig klar herausgearbeitet wurde zudem die Abgrenzung der Vollzugspraxis, die in der ganzen Schweiz gleich gelten soll, von jenen Bereichen, in denen die Kantone ihre unterschiedlichen Strukturen und Begebenheiten flexibel berücksichtigen können.

Der Bund will die Verkehrsregeln-Verordnung ändern. Die Regierung erachtet das vorgesehene Obligatorium von Rückhalte-Vorrichtungen für Kinder unter sieben Jahren auf den Auto-Rücksitzen als nicht opportun, begrüsst es, die Höchstgeschwindigkeit der Anhängerzüge und Sattelschlepper von 60 auf 80 km/h heraufzusetzen und lehnt den Vorschlag ab, einen gewissen seitlichen Überhang an Motor-Fahrzeugen beim Transport von Fahrrädern zu tolerieren. Im Übrigen soll es landwirtschaftlichen Fahrzeugen gestattet sein, nachts und Sonntags fahren zu dürfen.

Hinsichtlich der Varianten, die im Bericht des Bundes über die rechtliche Situation gleichgeschlechtlicher Paare vorgeschlagen werden, befürwortet die Regierung jene Lösung, die keine namens-, bürger- und unterstützungsrechtlichen Folgen mit sich bringt. Die Variante, welche eine gleichgeschlechtliche Partnerschaft in die Nähe einer Ehe rücken würde, lehnt die Regierung als zu weitgehend ab. Dagegen wäre in Anlehnung an die Terminologie des Eherechts zwingend der Güterstand der Gütertrennung vorzusehen. Abgelehnt wird zudem sowohl die gemeinsame Adoption wie eine medizinisch unterstützte Fortpflanzung bei weiblichen Partnern.

Aus Regionen und Gemeinden

Mit Vorbehalten und Hinweisen genehmigt die Regierung die erste Phase des regionalen Richtplans Valle di Poschiavo, welche die folgenden Sachbereiche umfasst: Regionale Landschaftsschutz-Gebiete, Tourismus, Verkehr sowie Ver- und Entsorgung.

Die Teilrevision der Gemeindeverfassung von Susch und die Änderungen der Ortsplanung von Soglio werden genehmigt.

Personelles

- Urban Maissen, geb. 1965, von Sumvitg, wohnhaft in Felsberg, wird Forstingenieur im Kreis Disentis. Der Dienstantritt erfolgt Anfang Juni 2000.

- Donat Rischatsch, geb. 1961, von Vaz/Obervaz, wohnhaft in Lenzerheide, wird Sachbearbeiter GIS beim Meliorations- und Vermessungsamt. Er beginnt Anfang März 2000.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 09.12.1999

Il chantun sto spargnar: Reducziun da paja tar il persunal, nagina cumpensaziun da chareschia

Il persunal chantunal presta l'onn 2000 ina contribuziun considerabla vi da las stentas da spargnar, retrajend dus dis da vacanzas betg pajadas che vegnan deducids directamain da la paja. Ultra da quai n'obtegn el nagina cumpensaziun da chareschia.

Las finanzas chantunalas na sa preschentan betg en ina buna glisch. En la sessiun da november 1999 ha il cussegl grond perquai midà l'ordinaziun davart il persunal e pussibilità a la regenza da reducir per dus dis il temp da lavur annual en temps cun finanzas precaras cun scursanir correspundentamain la paja. La regenza ha reglà ils detagls da questa mesira da spargn per l'onn 2000 sco suonda:

- Ella vegn applitgada per tut ils emploiads cun paja mensila.

- Ella pertutga er ils commembers da la regenza sco er ils presidents e vicepresidents da las dretgiras chantunalas.

- Emprendist(a)s e practicant(a)s èn exceptad(a)s da questa mesira da spargn.

- La reducziun da la paja sa basa sin il salari da basa mensil inclusiv ils supplements da funcziun.

- La reducziun da la paja n'ha nagin effect sin la 13. paja.

- Emploiads chantunals cun in menu reducì dal temp da lavur pon tscherner, sch'els vulan retrair u betg retrair ils dus dis da vacanzas betg pajadas.

- La reducziun da la paja n'ha nagin'influenza sin il salari segirà per la pensiun.

- Ils dus dis da vacanzas betg pajadas vegnan agiuntads al dabun dals dis da vacanzas 2000 e pon vegnir tschernids libramain.

- En las scolas chantunalas crodan ils dus dis da vacanzas betg pajadas sin igl 1. da matg ed igl 1. da november 2000.

Tras l'ordinaziun da quests dus dis da vacanzas betg pajadas vegnan reducidas las pajas per 0.79 pertschient. Uschia èsi pussaivel da spargnar 2.2 milliuns francs.

Tenor las directivas dal plan da mesiras per l'equiliber da finanzas na dastgan a partir da 1999 betg vegnir cumpensads dus pertschient da chareschia. A l'entschatta 1999 n'hai dà nagina chareschia, fin la fin da november 1999 è ella muntada a 1.25 pertschient. Uschia scroda ina cumpensaziun da chareschia per il persunal chantunal e las persunas d'instrucziun da la scola publica per l'entschatta 2000. Fin tar in index da 105.2 puncts vala la chareschia sco equilibrada. I vegn er desistì d'ina cumpensaziun da chareschia sin las rentas da la cassa da pensiun chantunala e sin las pensiuns dals anteriurs cussegliers guvernativs.

Projects da votaziun dals 12 da mars 2000

La dumengia, ils 12 da mars 2000 vegn votà davart ils sequents projects:

Projects federals

- Conclus federal davart la refurma da la giustia,

- iniziativa dal pievel per l'acceleraziun da la democrazia directa (termins da tractament per iniziativas dal pievel en furma d'in sboz elavurà),

- iniziativa dal pievel per ina represchentanza gista da las dunnas en las autoritads federalas (iniziativa dals 3 da mars),

- iniziativa dal pievel per proteger l'uman da manipulaziuns en la tecnologia da reproducziun (iniziativa per ina reproducziun degna da l'uman IRD), e

- iniziativa dal pievel per smesar il traffic motorisà sin via per mantegnair e meglierar spazis da viver (iniziativa per smesar il traffic).

Projects chantunals

- Revisiun parziala da la constituziun per il chantun Grischun (refurma da las dretgiras), e

- relasch da la lescha davart la midada da l'organisaziun da las dretgiras.

Contribuziuns culturalas

I vegnan concedidas contribuziuns da totalmain circa 147'000 francs vi da la stagiun 1999/2000 dal teater da la citad da Cuira, l'instrumentaziun parziala da la musica da giuvenils da Cuira e l'ediziun da l'Almanacco Mesolcina-Calanca 2000.

Consultaziuns a la confederaziun

La regenza s'exprima davart la revisiun totala planisada da l'ordinaziun federala davart la planisaziun dal territori (OPT). Concernent il sectur "concepts e plans sectorals" vegn explitgà en vista als projects gronds NEAT e Viafier 2000 ch'i saja impurtant da chattar proceduras che realiseschan d'ina vart las strategias da la confederaziun e che resguardan da l'autra vart suffizientamain ils basegns dals chantuns. Tar l'elavuraziun da concepts e plans sectorals duai la confederaziun sa restrenscher sin projects che stattan en sia cumpentenza.

Cun diversas resalvas po la regenza approvar la direcziun generala sin il sectur "edifizis e stabiliments ordaifer las zonas da construcziun". Il sboz sto dentant vegnir elavurà a moda intensiva en quai che reguarda la dimensiun, la realisabladad e la chapaivladad. Memia pauc cler resorta ultra da quai il cunfin tranter la pratica da realisaziun, che duai valair per tut la Svizra, e quels secturs, en ils quals ils chantuns pon resguardar a moda flexibla lur structuras e fatgs differents.

La confederaziun vul midar l'ordinaziun davart las reglas da traffic. La regenza considerescha l'obligatori previs d'indrizs da tegnair enavos ils uffants sin ils sezs davos dals autos sco betg opportun per uffants sut set onns, beneventa l'augment da la spertadad maximala per camiuns cun chars annexs e camiuns-tracturs da 60 a 80 km/h e refusescha la proposta da tolerar ina tscherta surpendenza tar vehichels a motor che transportan velos. Ultra da quai duain vehichels agriculs astgar circular la notg e la dumengia.

En vista a las variantas che vegnan proponidas en il rapport da la confederaziun davart la situaziun giuridica da pèrs omosexuals sustegna la regenza quella soluziun che n'ha naginas consequenzas per il dretg da num, da burgais e da mantegniment. La varianta che mettess in partenadi omosexual en in stadi sumegliant ad ina lètg vegn refusada da la regenza sco memia liberala. Percunter fissi da prevair stringentamain il stadi dals bains e la separaziun dals bains, analog a la terminologia dal dretg matrimonial. Refusada vegn ultra da quai l'adopziun communabla sco er ina reproducziun sustegnida da la medischina en cas da partenaris feminins.

Da las regiuns e vischnancas

La regenza approva cun resalvas e renviaments l'emprima fasa dal plan directiv regiunal Valle di Poschiavo che cumpiglia ils sequents secturs: Territoris regiunals da protecziun da la cuntrada, turissem, traffic sco er provediment e dismessa.

La revisiun parziala da la constituziun communala da Susch e las midadas da la planisaziun locala da Soglio vegnan approvadas.

Fatgs dal persunal

- Urban Maissen, naschì 1965, da Sumvitg, domicilià a Favugn, daventa inschigner forestal dal circul da la Cadi. El entra en plazza l'entschatta zercladur 2000.

- Donat Rischatsch, naschì 1961, da Vaz, domicilià a Lai, daventa referendari GIS tar l'uffizi da megliuraziun e mesiraziun. El cumenza l'entschatta mars 2000.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 09.12.1999